Arsenal FC

Arsenal Football Club (lempinimi The Gunners, ) on lontoolainen jalkapalloseura, joka pelaa Englannin korkeimmalla sarjatasolla Valioliigassa.

Seura perustettiin vuonna 1886 Royal Arsenalin asetehtaan työntekijöiden toimesta Kaakkois-Lontoossa nimellä Dial Square. Joukkueen nimi muuttui tämän jälkeen muutaman kerran, kunnes vuonna 1913 seura muutti pohjoiseen Highburyn kaupunginosaan ja otti nimekseen Arsenal. Joukkueen perustamisesta lähtien sitä on kutsuttu nimellä The Gunners.

Arsenalin ensimmäinen menestyskausi oli Herbert Chapmanin alaisuudessa 1930-luvulla, jolloin seura voitti viisi sarjamestaruutta ja FA Cupin kaksi kertaa. Sodan jälkeinen aika ei ollut seuralle yhtä menestyksäs. 1970-luvulla seuraa syytettiin tylsän jalkapallon pelaamisesta, mikä jatkui George Grahamin managerikaudella vuosina 1985–1995. Grahamin taktiikka johti kuitenkin monesti menestykseen. Vuonna 1996 ranskalainen Arsène Wenger aloitti seuran managerina ja uudisti seuran toimintaa. Seurassa ryhdyttiin panostamaan hyökkäävään pelin, ulkomaalaispelaajiin ja nuoriin kykyihin. Strategia johti seuran kolmanteentoista mestaruuteen vuonna 2004, jolloin joukkue ei hävinnyt yhtäkään ottelua saaden lempinimen The Invincibles. 

Arsenal sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 14.

 Historia 

Seuran perustivat vuonna 1886 Woolwichin Royal Arsenal -asetehtaan työntekijät kaakkois-Lontoossa. Seuran nimi oli aluksi Dial Square, mutta se muuttui nopeasti muotoon Royal Arsenal. Soar & Tyler; s. 23 Joukkue nimettiin uudelleen vielä vuonna 1893 Woolwich Arsenaliksi, kun joukkueesta tuli ammattilaisseura.Woolwich Arsenalista tuli The Football Leaguen ensimmäinen eteläinen jäsen, aloittaen vuonna 1893 2. divisioonasta. Joukkue nousi kuitenkin korkeimmalle sarjatasolle, 1. divisioonaan, vuonna 1904. Koska Arsenal sijaitsi etäällä muista sarjan joukkueista, olivat sen yleisömäärät alhaisia ja joukkue kärsi talousongelmista. Joukkue ajautuikin vararikkoon vuonna 1910, jolloin seuran ottivat haltuun liikemiehet Henry Norris ja William Hall. Soar & Tyler; s. 32–33 Norris pyrki siirtämään joukkueen ja vuonna 1913 se muuttikin Pohjois-Lontooseen, Highburyssä sijaitsevalle Arsenal Stadiumille. Norris myös poisti seuraavana vuonna sanan Woolwich joukkueen nimestä. Joukkue oli juuri jäänyt 1. divisioonan viimekseksi ja pudonnut takaisin 2. divisioonaan.Soar & Tyler; s. 40 Joukkue sijoittui 1919 divisioonan viidenneksi, mutta nostettiin siitä huolimatta ylimmälle sarjatasolle. Nostamiseen vaikutti paikallisvastustaja Tottenham Hotspur FC, jonka uskottiin käytettävän epäilyttäviä keinoja. Noston taustalla onkin väitetty olleen ennemmin historialliset kuin urheilulliset syyt.Soar & Tuler ; s. 40

Herbert Chapman nimettiin Arsenalin uudeksi manageriksi vuonna 1925. Chapmanin aikana Arsenal saavutti ensimmäistä kertaa huomattavaa menestystä, minkä taustalla olivat Chapmanin vallankumoukselliset taktiikat ja harjoittelumetodit sekä sellaisten tähtipelaajien hankkiminen kuten Alex James ja Cliff Bastin. Arsenalin ensimmäiset merkittävät pokaalit tulivat 1930-luvun alussa. Arsenal voitti vuoden 1930 FA Cupin sekä kaksi liigamestaruutta kausina 1930–1931 ja 1932–1933. 

Chapman kuoli yhtäkkisesti vuonna  1934 jättäen George Allisonin jatkamaan hänen menestyksekästä työtään. Allisonin ja hänen apuvalmentajiensa Joe Shaw’n sekä Tom Whittakerin ohjauksessa Arsenal voitti kolme liigamestaruutta lisää kausina 1933–1934, 1934–1935 ja 1937–1938. Lisäksi Arsenal saavutti FA Cupin voiton vuonna 1936.

Toisen maailmansodan aikana Englannissa ei pelattu ammattilaistason jalkapalloa, mutta pian sodan jälkeen alkoi Arsenalin toinen menestyksekäs ajanjakso. Tom Whittakerin valmentamana Arsenal voitti liigamestaruuden kausina 1947–1948 ja 1952–1953  sekä FA Cupin vuonna 1950.  Tämän jälkeen seurasi pitempi ajanjakso ilman huomattavaa menestystä.

Arsenal palasi mitalikantaan 1960-luvun lopussa sen jälkeen, kun uudeksi manageriksi oli nimitetty yllätysvalinta Bertie Mee. Kaudella 1969–1970 Arsenal voitti ensimmäisen Euroopan pokaalinsa kukistamalla Anderlechtin Inter-Cities Fairs Cupissa maalierolla 4–3. Menestystä Euroopan kentillä seurasi menestys kotimaassa, sillä Arsenal saavutti historiansa ensimmäisen tuplan kaudella 1970–1971 voittamalla sekä liigan että FA Cupin. Tuplan voittanut kokoonpano kuitenkin hajosi pian, ja seuraava vuosikymmen sisälsikin monia kakkossijoja, mutta itse mestaruuksia ei tullut.

Terry Neill korvasi Bertie Meen Arsenalin managerina vuonna 1976 tullen kaikkien aikojen nuorimmaksi Arsenal-luotsiksi 34 vuoden ikäisenä. Uusien vahvistusten ja muutaman lahjakkaan pelaajan kuten Liam Bradyn avulla Arsenal eteni kolmeen FA Cupin finaaliin vuosina 1978–1980. Tuloksena näistä oli kaksi tappiota ja yksi voitto. Voitto tuli vuonna 1979 Arsenalin kukistettua Manchester Unitedin viimeisen minuutin maalilla 3–2. FA Cupin lisäksi Arsenal eteni vuonna 1980 European Cup Winner’s Cupin finaaliin, josta tuloksena oli kuitenkin tappio rangaistuspotkukilpailun jälkeen.

 Seuratunnukset 
 Seuravaakunat 
Kaski vuotta seuran perustamisen jälkeen laadittiin seuran ensimmäinen seuravaakuna. Royal Arsenal -nimisen seuran vaakuna perustui Woolwichin kaupunginosan vaakunaan. Vaakunan kolme pylvästä esittävät leijonanpäillä koristeltuja tykkejä. Tykit liittyvät sotilaallisen historian omaavaan Woolwichin kaupunginosaan. Tämä seuravaakuna poistettiin käytöstä, kun joukkue muutti Pohjois-Lontooseen. Vaakunan reunoja koristavat vasemmalle ja oikealle lähtevät lehvät.

Seuravaakuna uudistettiin lähes kymmenen vuoden jälkeen, kun seura oli muuttanut ja vaihtanut nimeään vuonna 1913. Seuravaakunaa uudistettiin vuosina 1922 ja 1925, jolloin tykki kääntyi osoittamaan vasemmalle. Seuravaakunasta löytyi myös seuran lempinimi. 1940-luvun lopulla seura sai ensimmäisen värillisen seuravaakunan. Punainen ja valkoinen viittaisvat joukkueen peliasuihin. Uudessa seuravaakunassa oli joukkueen nimi sekä kotipaikka Islingtonin nimi goottilaisella kirjaisintyypillä. Vaakunaan lisättiin myös seuran latinankielinen motto Victoria Concordia Crescit (). Vuosien kuluessa tästä vaakunasta julkaistiin modernisoituja versioita. Vuosien varrella vaakunassa on käytetty myös kultaisen ja vihreän värejä. Aikajaksolla käytettiin myös FA Cupin finaaleissa omia logoja.

Seuralla oli vaikeuksia saada patenttia entiselle vaakunalleen, joten vuonna 2002 seura vaihtoi sen täysin uuteen. Tykki säilytettiin, ja tällä kertaa se osoitti jälleen oikealle. Uusi vaakuna edusti myös uutta aikakautta, kun suunnitelmat vuonna 2006 rakentuneesta uudesta stadionista olivat jo valmiina.  Uusi logo koostui moderneista kaarevista viivoista ja yksinkertaisuudesta. Logossa entisen logon vihreä väri korvattiin tummansinisellä. Tykin päällä lukee seuran nimi. Jotkut kannattajat ovat arvostelleet tätä logoa perinteitä loukkaavaksi uuden kaarevan ja yksinkertaisen tyylin vuoksi. On myös toivottu, että faneilla olisi mahdollisuus vaikuttaa seuran logoon.

Arsenalin 125-vuotisjuhlien kunniaksi kauden 2011–2012 pelipaidoissa käytettiin hieman muokattua versiota seuran ensimmäisestä logosta. Uudessa logossa on yhdistetty nykyinen ja vanha logo. Arsenalin nykyisen logon ympärillä on ensimmäisen logon tapaan tammen- ja laakerinlehdet. Lehtien ympärille kiertyvät nauhat, joissa lukee toisella puolen 1886 ja toisella 2011. Niiden keskellä suoraan nykyisen logon alla lukee ”Forward”. Kaudeksi 2012–2013 palautettiin voimaan ennen juhlavuotta käytössä ollut logo.

Pelipaitojen valmistajat ja sponsorit

Arsenalin pelipaitoja ovat tehneet monet valmistajat, kuten Bukta (1930–luvulta aina 1970–luvun alkuun), Umbro (1970–luvun alusta vuoteen 1986), Adidas (1986–1994), Nike (1994–2014), Puma (2014–2019) ja nykyisin Adidas (2019-).  Kuten useilla muillakin Valioliigaseuroilla, Arsenalin pelipaitaa on 1980-luvulta sponsoroinut jokin yhtiö. Sponsoreina ovat olleet JVC (1982–1999), Sega (1999–2002), Telefónica Europe eli O2 (2002–2006) ja Emirates (2006–).

 Stadion 


Arsenal pelasi kotiottelunsa vuodesta 1913 lähtien Highburyn stadionilla, kunnes kaudeksi 2006–2007 se siirtyi uudelle Emirates Stadiumille. Stadion vihittiin virallisesti käyttöön 26. lokakuuta 2006. Ensimmäinen ottelu pelattiin kuitenkin jo 22. heinäkuuta Ajaxia vastaan; peli oli Arsenal-ikoni Dennis Bergkampin jäähyväisottelu. Bergkamp pelasi Arsenalissa 423 ottelua ja teki niissä 120 maalia. 

Emirates Stadiumin katsojakapasiteetti on 60361 henkilöä. Stadionin rakennus maksoi kokonaisuudessaan noin 390 miljoonaa puntaa.  

 Saavutukset 

 Englannin-mestaruus (1. divisioona, Valioliiga): 1931, 1933, 1934, 1935, 1938, 1948, 1953, 1971, 1989, 1991, 1998, 2002, 2004 (13)
 FA Cupin voitto: 1930, 1936, 1950, 1971, 1979, 1993, 1998, 2002, 2003, 2005, 2014, 2015, 2017, 2020 (14)
 Liigacupin voitto: 1987, 1993 (2)
 FA Community Shieldin ja Charity Shieldin voitto:  1930, 1931, 1933, 1934, 1938, 1948, 1953, 1991, 1998, 1999, 2002, 2004, 2014, 2015, 2017, 2020, 2023 (17)
 Messukaupunkien cupin voitto: 1970 (1)
 Cup-voittajien cupin voitto: 1994 (1)
 Mestarien liigan 2. sija 2006

Vuoden 2004 valioliigamestaruus tuli tappiottomalla pelillä.

 Edustusjoukkue 

 Lainalla olevat pelaajat 
Päivitetty 26. heinäkuuta 2025.Arsenal Men's Squad: Player Profiles and Stats Arsenal FC. Viitattu 26.7.2025. 

Siirtohistoria
Päivitetty 31. elokuuta 2024.

2020-luku

KausiOstotMyynnitOstot/Myynnit +-Arvokkain hankintaSiirtosummaArvokkain myyntiSiirtosumma2024–2025108,9M €82,9M €-26,0M €  Riccardo Calafiori45,0M €  Emile Smith Rowe31,8M €2023–2024235,1M €69,2M €-165,9M €  Declan Rice116,6M €  Folarin Balogun30,0M €2022–2023186,4M €23,8M €-162,6M €  Gabriel Jesus52,2M €  Mattéo Guendouzi11,0M €2021–2022167,4M €31,4M €-136,0M €  Ben White58,5M €  Joe Willock29,4M €2020–202186,0M €19,15M €-66,85M €  Thomas Partey50,0M €  Emiliano Martínez17,4M €Yht.783,8M €226,45M €-557,35M €

2010-luku

KausiOstotMyynnitOstot/Myynnit +-Arvokkain hankintaSiirtosummaArvokkain myyntiSiirtosumma2019–2020160,4M €53,65M €-106,75M €  Nicolas Pépé80,0M €  Alex Iwobi30,4M €2018–201980,15M €7,9M €-72,25M €  Lucas Torreira28,65M €  Lucas Pérez4,4M €2017–2018152,85M €158,0M €+5,15M €  Pierre-Emerick Aubameyang63,75M €  Alex Oxlade-Chamberlain38,0M €2016–2017113,04M €10,35M €-102,69M €  Granit Xhaka45,0M €  Serge Gnabry5,0M €2015–201626,5M €2,5M €-24,0M €  Petr Čech14,0M €  Lukas Podolski2,5M €2014–2015118,98M €27,8M €-91,18M €  Alexis Sánchez42,5M €  Thomas Vermaelen19,0M €2013–201449,25M €12,15M €-37,1M €  Mesut Özil47,0M €  Gervinho8,0M €2012–201356,0M €65,85M €+9,85M €  Santi Cazorla19,0M €  Robin van Persie30,7M €2011–201265,48M €78,29M €+12,81M €  Alex Oxlade-Chamberlain13,8M €  Cesc Fàbregas34,0M €2010–201123,0M €8,1M €-14,9M €  Laurent Koscielny12,5M €  Eduardo7,2M €Yht.845,65M €424,59M €-421,06M €

2000-luku

KausiOstotMyynnitOstot/Myynnit +-Arvokkain hankintaSiirtosummaArvokkain myyntiSiirtosumma2009–201012,0M €47,7M €+35,7M €  Thomas Vermaelen12,0M €  Emmanuel Adebayor29,0M €2008–200940,2M €25,8M €-14,4M €  Andrey Arshavin16,5M €  Aleksandr Hleb17,0M €2007–200831,0M €57,1M €+26,1M €  Eduardo13,5M €  Thierry Henry24,0M €2006–200715,1M €13,0M €-2,1M €  Tomáš Rosický10,0M €  Ashley Cole7,4M €2005–200646,0M €25,0M €-21,0M €  Aleksandr Hleb15,0M €  Patrick Vieira20,0M €2004–200512,0M €3,9M €-8,1M €  Manuel Almunia5,0M €  Francis Jeffers3,9M €2003–200420,0M €1,1M €-18,9M €  José Antonio Reyes20,0M €  Moritz Volz1,0M €2002–200310,7M €12,0M €+1,3M €  Gilberto Silva6,9M €  Richard Wright5,5M €2001–200232,7M €8,2M €-24,5M €  Giovanni van Bronckhorst13,5M €  Nelson Vivas7,0M €2000–200156,3M €61,5M €+5,2M €  Sylvain Wiltord17,5M €  Marc Overmars40,0M €Yht.284,6M €255,3M €-29,3M €

1990-luku

KausiOstotMyynnitOstot/Myynnit +-Arvokkain hankintaSiirtosummaArvokkain myyntiSiirtosumma1999–200022,7M €41,6M €+18,9M €  Thierry Henry16,1M €  Nicolas Anelka35,0M €1998–199918,7M €0,8M €-17,9M €  Nwankwo Kanu6,3M €  Ian Wright0,8M €1997–199822,0M €1,2M €-20,8M €  Marc Overmars7,5M €  Matthew Rose0,8M €1996–19976,1M €14,6M €+8,5M €  Patrick Vieira5,4M €  Paul Merson6,6M €1995–199618,4M €2,2M €-16,2M €  Dennis Bergkamp11,3M €  Stefan Schwarz2,2M €1994–19957,2M €4,2M €-3,0M €  John Hartson3,8M €  Kevin Campbell4,2M €1993–19941,3M €0,4M €-0,9M €  Eddie McGoldrick1,3M €  Neil Heaney0,4M €1992–19934,6M €3,3M €-1,3M €  Martin Keown3,0M €  David Rocastle2,4M €1991–19924,6M €1,8M €-2,8M €  Ian Wright4,0M €  Andrew Cole1,5M €1990–19912,0M €3,5M €+1,5M €  David Seaman2,0M €  John Lukic1,4M €Yht.107,6M €73,6M €-34,0M €

Pelaajien siirtoennätykset
Päivitetty 31. elokuuta 2024.
 Kalleimmat ostot 

 Siirtosumma 116.6M € 80.0M € 75.0M € 63.75M € 58.5M € 53.0M € 52.2M € 50.0M € 47.0M € 45.0M € 45.0M € Pelaaja  Declan Rice  Nicolas Pépé  Kai Havertz  Pierre-Emerick Aubameyang  Ben White  Alexandre Lacazette  Gabriel Jesus  Thomas Partey  Mesut Özil  Riccardo Calafiori  Granit Xhaka Vanha seura  West Ham United  LOSC Lille  Chelsea  Borussia Dortmund  Brighton & Hove Albion  Olympique Lyon  Manchester City  Atlético Madrid  Real Madrid  Bologna FC  Bor. Mönchengladbach Vuosi 2023 2019 2023 2018 2021 2017 2022 2020 2013 2024 2016

 Kalleimmat myynnit 

 Siirtosumma 38.0M € 35.0M € 34.0M € 34.0M € 31.8M € 30.7M € 30.4M € 30.0M € 29.7M € 29.4M € Pelaaja  Alex Oxlade-Chamberlain  Nicolas Anelka  Alexis Sánchez  Cesc Fàbregas  Emile Smith Rowe  Robin van Persie  Alex Iwobi  Folarin Balogun  Eddie Nketiah  Joe Willock Uusi seura  Liverpool  Real Madrid  Manchester United  FC Barcelona  Fulham  Manchester United  Everton  AS Monaco  Crystal Palace  Newcastle United Vuosi 2017 1999 2018 2011 2024 2012 2019 2023 2024 2021

 Valmentajat 
pienois|pysty|Arsène Wenger valmensi seuraa vuosina 1996–2018.
 1894–1897  Sam Hollis
 1897–1898  Thomas Brown Mitchell (ensimmäinen ammattilaismanageri)
 1898–1899  George Elcoat
 1899–1904  Harry Bradshaw
 1904–1908  Phil Kelso
 1908–1915  George Morrell
 1919–1925  Leslie Knighton
 1925–1934  Herbert Chapman
 1934–1947  George Allison
 1947–1956  Tom Whittaker
 1956–1958  Jack Crayston
 1958–1962  George Swindin
 1962–1966  Billy Wright
 1966–1976  Bertie Mee
 1976–12/1983  Terry Neill
 12/1983–3/1986  Don Howe
 3–5/1986  Steve Burtenshaw
 1986–2/1995  George Graham
 2–6/1995  Stewart Houston
 1995–1996  Bruce Rioch
 8–9/1996  Stewart Houston
 9/1996  Pat Rice
 9/1996–5/2018  Arsène Wenger
 5/2018–11/2019  Unai Emery
 11–12/2019  Fredrik Ljungberg
 12/2019–  Mikel Arteta

Lähde:

 Katso myös 
Arsenal LFC

 Lähteet 


 Viitteet 

 Aiheesta muualla 

 Arsenalin virallinen sivusto
 Suomalaisten Arsenal-kannattajien sivusto

Luokka:Lontoon jalkapalloseurat
Luokka:Vuonna 1886 perustetut urheiluseurat
Luokka:Seulonnan keskeiset artikkelit